ALEGEREA NEVROZEI 


Problema la care raspunde alegerea nevrozei e urmatoarea: daca atat 
isteria cat si nevroza obsesionala au la baza conflicte oedipiene, atunci 
intrebarea de ce unele persoane se orienteaza spre isterie si altele spre nevroza 
obsesionala e pe deplin legitima. Aceasta intrebare e valabila si pentru tipuri de 
personalitate respectiv pentru tipul de personalitate isterica si cel de 
personalitate obsesionala. Detinem deja un raspuns: istericii folosesc ca mijloc 
de aparare fata de conflictele oedipiene refularea in timp ce obsesionalii folosesc 
regresia. De ce unele persoane apeleaza la refulare, iar altele la regresie? Ce 
provoaca apelul la regresie ca mijloc de aparare in fata conflictelor oedipiene? 
Cel mai important factor e fixatia la stadiul sadic-anal. Cu cat fixatia de acest tip 
e mai puternica cu atat regresia e mai probabila. 


Care sunt factorii ce favorizeaza fixatia la stadiul sadic-anal? 


e unprim factor e dupa Freud de natura constitutionala, care insa 
nu eun factor fatal; 

constitutional inseamna un grad crescut de erogeneitate a zonei anale. Acest 
factor actioneaza intotdeauna impreuna cu factorii culturali care tin de relatiile 
intrafamiliale si mai ales de modul in care se face educatia sfincteriana. Dintre 
acesti factori educationali sau culturali doi sunt predispozanti la fixatie: pe de-o 
parte de satisfacerile exagerate a tendintelor sadic-anale, dar si de frustrarile 
exagerate. In general, se considera ca aceste doua atitudini excesive ale 
persoanelor care ingrijesc copiii predispun la fixatii. Se considera ca alternanta 
unor satisfaceri exagerate si a unor frustrari de acest tip favorizeaza fixatiile. 


e al doilea factor important alaturi de fixatie, ce favorizeaza regresia, e 
natura organizarii 

falice. Cu cat aceasta organizare e mai slaba, mai putin consolidata, cu atat ea 
va fi mai usor abandonata ceea ce favorizeaza regresia. Foarte important pentru 
subminarea pozitiei falice e de asemenea un factor cultural si anume reprimarea 
violenta a activitatilor erotice care caracterizeaza stadiul falic. Este ceea ce s-a 
intamplat cu omul cu sobolani care la varsta de 6 ani a primit o corectie violenta 
de la tatal sau datorita activitatilor autoerotice legate de stadiul falic. 


e altreilea factor este forta Eului. Eul care apeleaza la regresie ca sa 
se apere de conflictele 
oedipiene e un Eu puternic pe de-o parte, si slab pe de alta parte - puternic in 
sensul ca se poate impotrivi tendintelor instinctuale inca din aceasta faza, dar 
slab pentru ca metodele utilizate sunt complet imature. 


In legatura cu regresia - observatie ce priveste si isteria: 


1. primul moment necesar pentru aparitia unei nevroze e o fixatie la un 
stadiu al dezvoltarii psiho-sexuale infantile, fie ca e vorba despre o fixatie 
la stadiul genital, fie ca e vorba despre o fixatie la stadiul sadic-anal; 

2. al doilea moment este frustrarea in faza adulta care priveste satisfacerea 
afectiva si sexuala; 


3. aceasta frustrare determina un al treilea moment care e regresia la 
punctul de fixatie din perioada infantila; 

4. al patrulea moment e reactivarea conflictelor legate de sexualitatea 
infantila, conflicte care se rezolva prin simptome. 


Alte particularitati ale nevrozei obsesionale se refera la mijloacele de 
aparare utilizate: spre deosebire de isterie unde mijlocul de aparare principal e 
refularea, in nevroza obsesionala combaterea tendintelor legate de faza sadic- 
anala folosite ca mijloace de aparare, formatiuni reactionale: anularea, izolarea 
si suprainvestirea libidinala a lumii conceptelor. Folosirea izolarii permite ca in 
cazul nevrozei obsesionale tendintele agresive, uneori distrugatoare sa patrunda 
in constiinta, dar sa nu existe pericolul trecerii la actiune tocmai datorita izolarii 
care separa ideatia de motricitate. 

Alta particularitate pentru obsesionali - existenta unui Supra Eu extrem 
de sever, sadic ceea ce se datoreaza interventiei regresiei asa incat Supra Eul 
obsesionalilor e un Supra Eu arhaic, extrem de crud. 

Din punct de vedere al abordarii psihanalitice, nevroza optima e isteria. 
Nevroza obsesionala e mult mai dificil de abordat. 


NEVROZA SI CONDITIA UMANA 


Una din afirmatiile lui Freud contestate energic de anumiti antropologi a 
fost afirmatia despre universalitatea complexului Oedip. Dupa Freud a fi om, a 
trai in cultura inseamna sa treci prin complexul Oedip, sa invingi aceste tendinte 
naturale catre incest, depasirea lor lasand urme in inconstient, ceea ce in 
conditii determinate poate provoca nevroza. Daca intr-adevar complexul Oedip e 
o faza prin care trec toti oamenii, atunci toti oamenii sunt nevrotici potentiali 
sau actuali. Cum se deosebeste nevroticul potential de nevroticul in act? 

Din punct de vedere psihanalitic diferenta e doar cantitativa, in sensul ca 
in timp ce la omul sanatos fixatiile la stadiile dezvoltarii psiho-sexuale infantile 
sunt minime neoferind baza pentru regresie si pentru simptome, la nevroticii in 
act ponderea fixatiilor infantile e majora asa incat chiar frustrari minime pot 
produce regresia la aceste puncte de fixatie cu reactivarea conflictelor infantile 
rezolvate prin simptome. 

Pentru a folosi o metafora militara a lui Freud - la omul sanatos trupele 
dezvoltarii psiho-sexuale au lasat in urma putine trupe de ocupatie. Marea masa 
a armatei dezvoltarii psiho-sexuale a atins pozitiile genitalitatii adulte facandu-l 
pe individ apt de alte alegeri de obiecte (parteneri) decat parintii. Dimpotriva la 
nevroticul in act cea mai mare parte a acestor trupe ale dezvoltarii psiho-sexuale 
au ramas in urma in pozitia complexului Oedip astfel incat partea infima care a 
avansat spre genitalitatea adulta in fata celei mai mici frustrari revine la pozitiile 
consolidate din spate. 


COMPLEXUL OEDIP IN LITERATURA 
Caracteristicile manifestarii complexului Oedip in planul literar: 


2 


1. invaluirea si atenuarea problematicii oedipiene in asa fel incat opera 
literara respectiva sa poata sa produca efectul catarhic pe care-l 
vizeaza. Orice opera literara care abordeaza problematica oedipiana, 
Chiar daca e vorba despre o opera literara dintr-o etapa mai primitiva, 
va prezenta aceasta problematica oedipiana intr-un mod deghizat intr-o 
anumita masura. Ex: “Oedip Rege” de Sofocle - desi aici problematica 
ocedipiana e pe deplin manifesta, totusi exista anumite deghizari. 
Principala forma de atenuare a problematicii oedipiene e atribuirea 
intentiilor incestuoase si paricide vointei zeilor si nu vointei 
personajului principal. 

2. incifrarea istorica care e din ce in ce mai pronuntata pe masura ce 
gradul de dezvolatre culturala e mai avansat. 


Ex: “Hamlet” de Shakespeare - aceasta tragedie a dat nastere la extrem 
de multe comentarii datorita celebrei sovaieli hamletiene. Pentru a explica acest 
aspect au fost avansate mai multe ipoteze care pot fi grupate in trei categorii: 

e ipotezele subiective - explica sovaiala hamletiana prin particularitati 
ale firii personajului. Goethe considera ca hipersensibilitatea il face 
incapabil pe Hamlet de actiune. Schlegel considera ca sovaiala 
hamletiana ar izvori din lasitatea naturii sale. 

e ipotezele obiective - Hamlet e nehotarat, incapabil de actiune pentru 
ca sarcina sa de a-si razbuna tatal se loveste de obstacole de netrecut. 

e ipotezele spirituale - Hamlet nu poate sa actioneze pentru ca simtul 
moral ii spune ca razbunarea naturala conform legii Talionului e 
imorala si ca el ar opta pentru o actiune care sa se incadreze intr-un 
cadru legal. 


Interpretarea psihanalitica - porneste de la constatarea ca celebra 
sovaiala al lui Hamlet nu se manifesta decat intr-o singura privinta: Hamlet 
poate realiza orice actiune, poate fi oricat de crud si nemilos, insa nu poate sa-l 
pedepseasca pe unchiul sau care i-a ucis tatal si s-a casatorit cu mama sa, adica 
el nu poate sa indeplineasca misiunea pe care i-a incredintat-o spiritul tatalui 
sau. In alte circumstante Hamlet nu ezita sa-l ucida pe Polonius care-l spiona din 
spatele unei draperii si planuieste cu sange rece uciderea celor doi curteni pusi 
sa-l suprime pe Hamlet. Doar impotriva lui Claudius, unchiul sau, el nu e in stare 
sa se comporte cu sange rece si ura fireasca e inlocuita in acest caz prin 
autoreprosuri si prin tot felul de luminari. Acest comportament paradoxal al lui 
Hamlet e explicat psihanalitic ca fiind exprimarea unui conflict inconstient. Acest 
conflict inconstient e tocmai complexul Oedip, adica dorinta de a-si poseda 
mama si de a-si ucide tatal. Unchiul sau nu a facut decat sa transpuna in 
realitate fantasma inconstienta oedipiana a lui Hamlet. Ernes Jones - “Hamlet si 
Oedip” - “ dubla dorinta inconstienta a lui Hamlet de a-si poseda mama si de a-si 
ucide tatal a fost realizata de unchiul sau. In ochii lumii moartea regelui si 
recasatorirea Gertrudei sunt doua evenimente separate, dar in fantasma lui 
Hamlet cele doua reprezentari au fost intotdeauna strans legate. Acum ele 
forteaza barierele refularii. Pentru a tine sub control aceste tendinte oedipiene 
Hamlet trebuie sa ierte si sa uite crimele lui Claudius.” Hamlet nu ar putea sa se 
razbune pe unchiul sau fara sa se ucida pe sine insusi. Sovaiala = produsul unui 
conflict oedipian abia controlat, caracterul isteric al lui Hamlet manifestandu-se 

si in alte circumstante. Ex: cazul repulsiei sexuale pe care o exprima Hamlet in 
convorbirea cu Ofelia. Deghizarea tendintelor oedipiene se realizeaza in aceasta 
opera literara prin intermediul deplasarii. Asa cum Oedip nu facea decat sa 
execute vointa zeilor, tot astfel in Hamlet dorintele oedipiene nu-i apartin 
personajului principal ci sunt atribuite unchiului sau, ceea ce atenueaza 
gravitatea delictelor oedipiene pentru ca in cazul lui Claudius e vorba de fraticid, 
iar incestul nu se mai realizeaza pentru ca Gertruda nu e mama, ci cumnata. Din 
datele biografice ale autorului reiese ca aceasta tragedie a fost scrisa dupa 
moartea tatalui sau fiind de presupus ca doliul i-a reactivat problemele 
oedipiene. Aceasta tragedie are structura unui vis pe care l-a facut Shakespeare 
in care se imbina elemente reale si fantasmatice. Ca in vis sau basm visatorul 
autor apare ca un print, fiul regelui. Ca in realitate tatal sau, regele a murit. Insa 
trecerea sa in nefiinta nu s-a produs natural ci a fost provocata prin otravire de 
catre un rival care dorea sa-i ocupe pozitia si sa-i ia femeia. Aceste aspecte 
imaginare trebuie atribuite lumii fantasmatice, infantile a autorului. Dorintele 
sale infantile sunt deplasate ca in vis asupra altcuiva, dar aceasta deplasare se 
face asupra unei rude ceea ce indica clar ca de fapt avem de-a face in Claudius 
cu Alter Egoul autorului. 


